Page:Ten Tragedies of Seneca (1902).djvu/422

Rh 

cum uxore & liberis post interfectum Peliam Corinthi exsulabat. Ubi cum Creon rex ilium generum legisset, Medea res suas sibi habere a marito, ab rege aliud exsilium quærere jubetur. Illa unius diei impetrata mora, Creusæ sponsæ, pallam & monile magicis infecta venenis mittit: quibus indutis ignem corripuit palla, misereque nova nupta, una cum patre in natæ auxilium accurrente, combusta est, Medea denique filiis, quos Jasoni pepererat, in patris conspectu trucidatis, per æra aufugit.

conjugales tuque genialis tori

Lucina custos, quæque domitorem sieti

Tiphyn novam frenare docuisti ratem,

Et tu profundi sæve dominator maris,

Clarumque Titan dividens orbi diem,

Tacitisque præbens conscium sacris jubar,

Hecate triformis, quosque juravit mihi

Deos Jason, quosque Medeæ magis

Fas est precari, noctis æternæ chaos

Aversa Superis regna, Manesque impios, 